आप विच हेजल का इस्तेमाल एक टोनर की तरह भी कर सकती हैं इसके लिए आधा चम्मच शुद्ध विटामिन C पाउडर और 1/4 कप विच हेज़ल प्लांट के एक्सट्रेक्ट को अच्छी तरह से मिलाएं। टोनर में मॉइस्चराइजर के तौर पर लैवेंडर एसेंशियल ऑयल की 8-10 बूंदे मिलाएं। इस तैयार सोल्यूशन को एक छोटी बोतल में डाल लें। अब बोतल को बंद करके इसे अच्छी तरह हिलाएं ताकि सभी पदार्थ आपस में अच्छे से मिल जाएं। जब भी आप अपने चेहरे को धोएं, उसके बाद चेहरे पर यह टोनर लगाएं। दिन में दो बार इस टोनर का उपयोग करें। आप चाहें तो अपनी आंखें बंद करके इसे अपने चेहरे पर स्प्रे भी कर सकती हैं।